A BIZOTTSÁG HATÁROZATA
(2008. október 20.)
a 2003/467/EK határozat Lengyelország egyes közigazgatási egységeinek a szarvasmarhák enzootikus leukózisától hivatalosan mentessé nyilvánításának tekintetében történő módosításáról
(az értesítés a C(2008) 5987. számú dokumentummal történt)
(EGT-vonatkozású szöveg)
(2008/816/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak D. melléklete I. fejezetének E. szakaszára,
mivel:
(1)
A 64/432/EGK irányelv D. mellékletének rendelkezései szerint - a szarvasmarha-állományok tekintetében - egy tagállam vagy egy tagállam valamely része hivatalosan akkor tekinthető mentesnek a szarvasmarhák enzootikus leukózisától, ha megfelel az irányelvben meghatározott bizonyos feltételeknek.
(2)
A tagállamok azon régiói, amelyeket a szarvasmarhák enzootikus leukózisától mentesnek nyilvánítottak, az egyes tagállamok vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról szóló, 2003. június 23-i 2003/467/EK bizottsági határozatban (2) vannak felsorolva.
(3)
Lengyelország most olyan dokumentációt nyújtott be a Bizottságnak, amely igazolja a 64/432/EGK irányelvben előírt megfelelő feltételek teljesítését annak érdekében, hogy a mazóviai vajdaságon, a podlaski vajdaságon és a warmiai-mazúri vajdaságon (azaz felsőbb szintű közigazgatási egységen) belül 29 powiatot (közigazgatási egységet) Lengyelországnak a szarvasmarhák enzootikus leukózisától hivatalosan mentes régióivá lehessen nyilvánítani.
(4)
A Lengyelország által benyújtott dokumentáció értékelését követően ezeket a lengyelországi régiókat a tagállamnak a szarvasmarhák enzootikus leukózisától hivatalosan mentes régióiként kell elismerni.
(5)
A 2003/467/EK határozatot ezért ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/467/EK határozat III. melléklete e határozat mellékletének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2008. október 20-án.